Lolla en Dokter Wilna bly in ‘n meenthuis aan die rand van die groot stad. Partykeer tel Dokter Wilna vir Lolla bo-op die tuinmuur. Dan kan sy baie ver sien. Aan haar linkerkant kan sy die ander meenthuise in die ry sien. Aan die regterkant is daar ‘n veld met baie bome, lang gras en ‘n stroompie. Partykeer hoor Lolla tarentale in die veld. Sy en Dokter Wilna kan nie in die veld gaan stap nie, want daar is nie ‘n paadjie nie en die gras is te lank vir ‘n klein worshondjie soos Lolla om deur te beur.
Christina is ‘n vrolike, vet vrou wat sing terwyl sy werk. Lolla hou baie van haar: sy loop soos ‘n stertjie al agter Christina aan. Toe haar werk klaar is, maak Christina vir haar middagete.
Die storie is geskryf deur Riëtte Bester. Riëtte is 'n Skryfkunsstudent aan die Noordwes-Universiteit (Potchefstroomkampus) 2014.